Kembhâng

Kembhâng, èkennal jhughân mènangka kembhâng otabâ pospa, panèka struktur reproḍuktif ḍâri tombuwân sè ngembhâng. Biasana, kembhâng kadhâddhiyân ḍâri  empa' bâgiyân sè ngalènglèngi konco'na tangkai. empa' lapisan panèka tamaso': kelopak, panèka ḍâun sè èmoḍifikasi kangghuy nyangghâ kembhâng; mahkota, sè serrèng aèvolusi kaangghuy narèk penyerbuk; benang sari mènangka organ lake' kennengenna serbuk sari èhasèlaghi; bân putik mènangka organ binè' kennengennah serbuk sari ètarèma bân èpagerak ḍâ' sèl tellor. Manabi kembhâng kasoson ḍâlem kalompo', rumpun panèka èkennal mènangka perbungaan.Kristina. "Mengenal Alat Kelamin Jantan pada Bunga dan Proses Penyerbukannya". Detik. 2021-07-14. Aksès 2025-12-27.

Perkembangan kembhâng panèka tamaso' proses sè kompleks sareng sangât penting ḍâlem siklus oḍi'na tombuwân kembhâng. Kabânnya'an tombuwân, kembhâng mampu ngasèllaghi sèl lake' bân binè' abhâreng. Serbuk sari, sè abâkta sel lake', èpangallè ḍâ' antara sèl lake' bân binè' ḍâlem proses penyerbukan. Penyerbukan bisa kadhâddhiyân è antara inḍiviḍu sè dhâ-bhidhâ, akadhi è ḍâlem penyerbukan silang, otabâ è ḍâlem sèttong individu, otabâ è ḍâlem kembhâng sè sami, akadhi è ḍâlem penyerbukan dhibi'. Pergerakan serbuk sari bisa èsabâbaghu sareng kebân, akadhi mano' bân serangga, otabâ sareng bhârâbg sè ta' oḍi' akadhi angèn sareng aèng. Bârna sareng bhângon kembhângnga abhânto è ḍâlem penyerbukan sè ampon dhâddhi otabâ berhasil.

Saamponna penyerbukan, sèl-sèl kelamèn bhâkal nyatu lèbât proses pembuahan, sè tamaso' tahapan kunci ḍâlem reproḍuksi sèksual. Kalabân pembelahan sèl sareng pembelahan inti, sèl hasèl pembuahan ngembhâng dhâddhi bibit, sè nganḍung struktur penting kaangghuy kelangsungan oḍi' sareng tombuna tombuwân sè anyar."Fungsi Bunga pada Tumbuhan: Peran Vital Reproduksi dan Kelangsungan Hidup". Liputan 6. 2024-12-20. Aksès 2025-12-27. È bâkto sè sami, bâgiyân binè' ḍâri kembhâng aobâ dâddhi buwâ, è nalèkana struktur kembhâng laènna matè. Fungsi buwâna panèka kaangghuy alinḍungi bibit sareng abhânto penyebaranna jhâu ḍâri tombuwân inḍuk. Penyebaran bibit bisa èlaksanaaghi sareng makhlok sè oḍi', akadhi mano' sè ngakan buwâ bân saterrossa makalowar bibit è bâkto muwang aèng rajâ. Faktor-faktor sè ta' oḍi' akadhi angèn sareng aèng jhughân bisa madhâddhiyâghi penyebaranna.

Kembhâng pertama kalè aèvolusi sekitar 150 kantos 190 juta taon sè tapongkor, è bâkto periode Jura. Tombuwân sè ngembhâng salastarèna aghântè'è tombuwân sè sobung bibitta ta' ngembhâng è bânnya' ekosistem polana kaontongan reproḍuktiffa. È ḍâlem pangajhârân klasifikasi tombuwân, kembhâng panèka dhâddhi karakteristik otama sè èghunaaghi kaangghuy mabhidhâaghi kalompo' tombuwân sè dhâ-bhidhâ. Sajjhegghâ èbuwân taon manossa ampon aghunaaghi kembhâg kaangghuy bânnya' kaparlowan: hiasan, obhât, dhâ'ârân, sareng parfum. È ḍâlem kabuḍâjâ'ân manossa, kembhâng negghuk perran simbolis sareng haḍir è ḍâlem seni, sastra, praktèk aghâma, ritual, sareng festival. Sadhâjâ aspek kembhâng—molaè ḍâri okoranna, bhângonna kantos bârna sareng aromana—nojjhuaghi câm-macâmma sè cè' bhâghussâ ḍâri dhunnyana tombuwân kembhâng. Kembhâng èmolaè ḍâri 0,1 mm kantos 1 m, ḍâri bhângon sè cè' kènè'na sareng sèḍerhana kantos sè èḍominasi è sabbhân penampilan tombuwân. Tombuwân sè ngembhâng èdominasi sabâgiyân bânnya' ekosistem è dhunnya, sareng kalompo' panèka dhibi' acakop bânnya' bhângon kaoḍi'ân, molaè ḍâri anggrek kènè' sareng câm-macâmma tombuwân pangan penting kantos ka'-bhungka'an sè jâ-rajâ.

 Sombher